4. pielikums

Dabas aizsardzības pārvaldes

2015. gada 25. februāra rīkojumam Nr.1.1/15/2015 – P

**Nosacījumi biotopa (biotopu grupas) aizsardzības plāna noformējumam, struktūrai un nodaļu saturam**

Biotopu (biotopu grupas) plānu var izstrādāt vienam biotopam vai tas var aptvert vairākus vienas grupas (meža, purvu, zālāju utt.) biotopus. Plāna nodaļu saturs var mainīties atkarībā no plāna objekta.

Biotopu raksturojošajā informācija sniedzama iespējami konspektīvi un biotopa aizsardzības kontekstā, t.i. tai jābūt ciešā sasaistē ar Eiropas Padomes 1992. gada 21.maija direktīvas 92/43/EEK par dabisko dzīvotņu, savvaļas faunas un floras aizsardzību 17. panta ziņojuma (turpmāk – Biotopu direktīvas 17. panta ziņojums) sagatavošanas vadlīnijām un ziņojumos sniegtajiem datiem. Biotopu raksturojošai informācijai jābūt balstītai uz Latvijā iegūtiem datiem, bet, plānojot aizsardzības pasākumus, jāizmanto informācija un labās prakses piemēri arī no citām vietām pasaulē. Informācija par situāciju un plānotajiem pasākumiem sniedzama gan aprakstošā, gan skaitliskā, gan kartogrāfiskā veidā. Obligāti norādāma atsauce uz informācijas avotu.

Ja plāna izstrādes laikā tiek veikta sugas(u) un dzīvotņu inventarizācija, aktualizētie dati par sugām un biotopiem sagatavojami un iesniedzami Dabas aizsardzības pārvaldē vektordatu formātā atbilstoši tīmekļa vietnē http://daba.gov.lv/public/lat/dati1/geodatubaze/ norādītajai iesniedzamo datu datnes struktūrai un formātam*.*

Plāna projektu plāna izstrādātājs iesniedz Dabas aizsardzības pārvaldē izdrukas veidā (1 eks.), bet apstiprināto plānu- gan izdrukas veidā (2 eks.), gan elektroniski ierakstītu CD.

**Plāna struktūra un nodaļu saturs**

Titullapa

Saturs

(satura rādītājs)

Izmantotie saīsinājumi un terminu skaidrojums

(izmantoto saīsinājumu saraksts un terminu skaidrojumu saraksts alfabēta secībā)

Kopsavilkums

Summary

Ievads

(plāna nepieciešamības pamatojums)

1. Biotopa (biotopu grupas) raksturojums

1.1. Biotopa(u) apraksts

(Biotopa(u) definīcija un atbilstība biotopu klasifikātoriem)

1.2. Biotopa(u) izplatība un daudzums

(Latvijā un areālā, pašreizējā, vēsturiskā un vēlamā, tendences un prognozes, izolētība)

1.4. Biotopa(u) apdraudētība

(status atbilstoši Biotopu direktīvas 17. panta ziņojumam, apdraudēto biotopusarakstiem, zinātniskiem pētījumiem u.c. dokumentiem)

1.5. Biotopa(u) līdzšinējā izpēte

(izpētes līmenis, metodes, projekti un monitoringa programmas, trūkstošās zināšanas par biotopu tā aizsardzības kontekstā)

2. Biotopa (biotopu grupas) izmaiņu cēloņi

(tieša un netieša iznīcināšana, apsaimniekošana/neapsaimniekošana, klimata izmaiņas, fragmentācija utt.)

3. Biotopa (biotopu grupas) līdzšinējā aizsardzība, pasākumu efektivitāte

3.1. Tiesiskā aizsardzība

(norādīt, vai tiesiskā aizsardzība, arī atjaunošanas gadījumā, tiek nodrošināta un kādas ir starptautiskās saistības biotopa aizsardzībai)

3.2. Īpaši aizsargājumu dabas teritoriju un mikroliegumu loma biotopa(u) aizsardzībā

3.3. Līdzšinējās rīcības un pasākumi biotopa(u) aizsardzībā

(t.sk. iepriekšējos biotopa aizsardzības plānos ieteiktās rīcības un pasākumi, to izpildes rezultāti un efektivitāte, ietekme uz sugu aizsardzību; biotopa aizsardzību veicinošās vai kavējošās rīcības un pasākumi citu biotopu aizsardzības plānos, kā arī īpaši aizsargājamo dabas teritoriju dabas aizsardzības plānos)

4. Biotopa (biotopu grupas) aizsardzības vajadzību un iespēju izvērtējums

(kas nepieciešams biotopa(u) labvēlīga aizsardzības stāvokļa nodrošināšanai, kādas ir reālās iespējas, t.sk. resursu, informācijas un prasmju (know-how) pieejamība, iespējamie riski jeb aizsardzības pasākumu īstenošanu kavējošie faktori)

5. Biotopa (biotopu grupas) aizsardzības mērķi un uzdevumi

(konkrēti uzdevumi ilgtermiņa un īstermiņa periodam biotopa(u) labvēlīga aizsardzības stāvokļa nodrošināšanai)

6. Ieteikumi biotopa (biotopu grupas) aizsardzībai

(konkrētu nepieciešamo un reāli izpildāmo biotopa(u) aizsardzības pasākumu apraksts, norādot darba apjomu un nepieciešamos resursus.

Visas ieteiktās rīcības novērtē svarīguma/prioritāšu trīspakāpju skalā, kur:

I – apzīmē vissvarīgāko(ās) darbību(as), kuras(u) neveikšana tieši apdraud biotopa(u) saglabāšanu vai starptautisko saistību neizpildi;

II – apzīmē svarīgu darbību, kuras veikšana palīdz mērķu sasniegšanai plāna darbības periodā, taču tās neveikšana tieši neapdraud biotopa(u) saglabāšanu;

III – apzīmē būtisku darbību, kuras veikšana ir ieteicama, taču kas nav vitāli nepieciešama biotopa(u) saglabāšanai valstī)

6.1. Normatīvo aktu izmaiņas

(konkrēti priekšlikumi - normatīvā akta nosaukums, ieteicamā normas redakcija)

6.2. Īpaši aizsargājumo dabas teritoriju un/vai mikroliegumu izveidošana

(priekšlikumi atbilstoši likuma „Par īpaši aizsargājamām dabas teritorijām” 11. pantā un Ministru kabineta 2012. gada 18. decembra noteikumu Nr. 940 „Noteikumi par mikroliegumu izveidošanas un apsaimniekošanas kārtību, to aizsardzību, kā arī mikroliegumu un to buferzonu noteikšanu” 12. punktā noteiktajai kārtībai)

6.3. Biotopa(u) atjaunošanas pasākumi

(hidroloģiskā režīma atjaunošana, liekā apauguma novākšana u.c.)

6.4. Biotopa(u) uzturēšanas/apsaimniekošanas pasākumi

(pļaušana, dedzināšana, mirušās koksnes radīšana u.c.)

6.5. Izpēte un datu apkopošana

(biotopa(u) aizsardzībai un apsaimniekošanai nepieciešamās informācijas iegūšana, esošas monitoringa programmas nosaukums, kuras ietvaros ir jāveic biotopa monitorings u.c.)

6.6. Informēšana un izglītošana, profesionālās kvalifikācijas celšana

(pasākumi atbilstoši mērķauditorijai: zemes īpašnieki, brīvprātīgie, sabiedrība u.c.)

6.7. Organizatoriskas, plānošanas un citas rīcības

(ieteikumu sagatavošana ietveršanai citos dabas aizsardzības plānos un/vai plānošanas dokumentos, piesārņojuma novēršanas pasākumi, resursu piesaiste utt.)

7. Plānoto rīcību un pasākumu pārskats

(ietver plāna 6. nodaļā minētās rīcības un pasākumus; kur iespējams aprēķināt, norāda izmaksas plāna izstrādes laikā)

|  |  |  |  |
| --- | --- | --- | --- |
| Rīcība/pasākums | Veikšanas prioritāte | Izpildes termiņš (nepieciešamais laiks) | Izmaksu novērtējums (EUR) |

8. Biotopa (biotopu grupas) atjaunošanas un citu pasākumu īstenošanas efektivitātes novērtējums

(konkrētai vietai, laikam vai procesam piesaistīts īstenoto pasākumu efektivitātes novērtēšanas veids – ieteikumi pētījumiem, monitoringa programmām utt.)

9. Biotopa (biotopu grupas) aizsardzības plāna ieviešana

(ieviešanas laika grafiks, plānoto rīcību un pasākumu secība, ieviešanā iesaistāmās institūcijas, nevalstiskās organizācijas un interešu grupas, to sadarbības veids)

10. Biotopa (biotopu grupas) aizsardzības plāna darbības un pārskatīšanas /izvērtēšanas termiņi

Izmantotie informācijas avoti

(izmantotās literatūras un informācijas avotu saraksts)

Pielikumi

(kartogrāfiskie materiāli, pētījumu rezultāti, publikāciju kopijas, plāna apspriešanas protokoli u.c.)